Claus Bendeke

Claus Bendeke () var ein norsk embetsmann og eidsvollsmann.Tallak Lindstøl: Stortinget og Statsraadet, Kristiania, 1914. B. 1 D. 1 : Biografier A-K digital utgåve side 65

Bendeke var fødd i Vang i Hedmark, der faren hans var sorenskrivar. Han vart cand. jur. i 1788. Deretter var han handelsinspektør for kvalfangsten og handelen i handelskoloniane på Grønland. Som Danmarks inspektør var han den som innførte bruken av pengar på Grønland. Frå 1801 laga han kredittsetlar som avrekning til kvalfangarane. Setlane var enkelt laga, Bendeke sjølv laga dei av spelkort.

År 1804 vart Bendeke amtmann i Hedemarkens amt. Ni år seinare vart han pålagd i å få orden på forretningane sine, gjekk av i 1816. Han byrja då som assessor i Kristiansands stiftsoverrett, justitiarius for denne i 1823.

I 1814 var Bendeke utsending frå Hedmark til riksforsamlinga på Eidsvoll. Han høyrde til sjølvstendepartiet, og var visepresident 2.-9. mai 1814.

Han døydde i Kristiansand i 1828.

Referansar

Kategori:Eidsvollmenn
Kategori:Norske amtmenn
Kategori:Fylkesmenn i Hedmark
Kategori:Folk frå Hamar